title: Rådets afgørelse (EU) 2016/1741 af 20. september 2016 om indgåelse på Den Europæiske Unions vegne af aftalen mellem Den Europæiske Union og Republikken Palau om visumfritagelse for kortvarige ophold

text:
               30.9.2016

               DA

               Den Europæiske Unions Tidende

               L 264/21

         RÅDETS AFGØRELSE (EU) 2016/1741
   af 20. september 2016
   om indgåelse på Den Europæiske Unions vegne af aftalen mellem Den Europæiske Union og Republikken Palau om visumfritagelse for kortvarige ophold
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, andet afsnit, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Kommissionen har på Den Europæiske Unions vegne forhandlet en aftale med Republikken Palau om visumfritagelse for kortvarige ophold (»aftalen«).

               (2)

               Aftalen er i overensstemmelse med Rådets afgørelse (EU) 2015/2377 (2) blevet undertegnet og anvendes midlertidigt fra den 8. december 2015.

               (3)

               Ved aftalen nedsættes der et blandet ekspertudvalg til forvaltning af aftalen. Unionen skal repræsenteres i dette blandede udvalg af Kommissionen, der bør bistås af medlemsstaternes repræsentanter.

               (4)

               Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF (3); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (5)

               Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (4); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.

               (6)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Palau om visumfritagelse for kortvarige ophold godkendes herved på Unionens vegne.
   Artikel 2
   Formanden for Rådet giver på Unionens vegne den meddelelse, der er omhandlet i artikel 8, stk. 1, i aftalen (5).
   Artikel 3
   Kommissionen repræsenterer, bistået af medlemsstaternes repræsentanter, Unionen i det blandede ekspertudvalg, der er nedsat ved artikel 6 i aftalen.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. september 2016.

            På Rådets vegne

         I. KORČOK

            Formand

      (1)  Godkendelse af 8.6.2016 (endnu ikke offentliggjort i EUT).

      (2)  Rådets afgørelse (EU) 2015/2377 af 26. oktober 2015 om undertegnelse på Den Europæiske Unions vegne og om midlertidig anvendelse af aftalen mellem Den Europæiske Union og Republikken Palau om visumfritagelse for kortvarige ophold (EUT L 332 af 18.12.2015, s. 11).

      (3)  Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengen-reglerne (EFT L 131 af 1.6.2000, s. 43).

      (4)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengen-reglerne (EFT L 64 af 7.3.2002, s. 20).

      (5)  Datoen for ikrafttrædelse af aftalen offentliggøres i Den Europæiske Unions Tidende på foranledning af Generalsekretariatet for Rådet.


Avis juridique important

|

32002D0309

2002/309/EF,Euratom: Afgørelse truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund

EF-Tidende nr. L 114 af 30/04/2002 s. 0001 - 0005

Afgørelse truffet af Rådet og Kommissionen, for så vidt angår aftalen om videnskabeligt og teknologisk samarbejde,den 4. april 2002om indgåelse af syv aftaler med Det Schweiziske Forbund(2002/309/EF, Euratom)RÅDET FOR DEN EUROPÆISKE UNION ogKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, artikel 300, stk. 3, andet afsnit, og artikel 300, stk. 4,under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,under henvisning til forslag fra Kommissionen,under henvisning til samstemmende udtalelse fra Europa-Parlamentet(1),under henvisning til Rådets godkendelse, ogud fra følgende betragtninger:(1) Med henblik på at fortsætte de privilegerede forbindelser mellem Den Europæiske Union og Det Schweiziske Forbund og opfylde parternes fælles ønske om at udvide og styrke disse forbindelser blev der den 21. juni 1999 undertegnet følgende sektoraftaler, som skal godkendes:- aftale mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer- aftale mellem Det Europæiske Fællesskab og Det Schweiziske Forbund om luftfart- aftale mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej- aftale mellem Det Europæiske Fællesskab og Det Schweiziske Forbund om handel med landbrugsprodukter- aftale mellem Det Europæiske Fællesskab og Det Schweiziske Forbund om gensidig anerkendelse af overensstemmelsesvurdering- aftale mellem Det Europæiske Fællesskab og Det Schweiziske Forbund om visse aspekter af offentlige indkøb- aftale mellem De Europæiske Fællesskaber og Det Schweiziske Forbund om videnskabeligt og teknologisk samarbejde.(2) De syv aftaler er indbyrdes nært forbundet på grund af kravet om, at de træder i kraft samtidig og bringes til ophør samtidig, seks måneder efter modtagelsen af en meddelelse om, at en af aftalerne ikke fornyes, eller at den opsiges.(3) For så vidt angår aftalen om fri bevægelighed for personer er de forpligtelser i denne aftale, der hører under afsnit IV i tredje del af traktaten om oprettelse af Det Europæiske Fællesskab, ikke bindende for Kongeriget Danmark, Irland og Det Forenede Kongerige Storbritannien og Nordirland som forpligtelser under fællesskabsretten, men som forpligtelser, der udspringer af en aftale mellem disse medlemsstater og Det Schweiziske Forbund.(4) For så vidt angår aftalen om handel med landbrugsprodukter kan foranstaltninger, der er nødvendige for gennemførelsen af artikel 5, stk. 3, første led, i denne afgørelse, i givet fald vedtages i overensstemmelse med proceduren i artikel 5, stk. 4. Disse foranstaltninger bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(2).(5) Visse opgaver i forbindelse med gennemførelsen er pålagt de blandede udvalg, der er nedsat ved aftalerne, herunder beføjelsen til at ændre visse aspekter af bilagene. Der bør fastlægges relevante interne procedurer for at sikre, at aftalerne fungerer efter hensigten, samt i visse tilfælde for at bemyndige Kommissionen til at vedtage visse tekniske ændringer i aftalerne eller træffe visse afgørelser med henblik på deres gennemførelse -TRUFFET FØLGENDE AFGØRELSE:Artikel 11. Følgende seks aftaler godkendes herved på Det Europæiske Fællesskabs vegne:- aftale mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer- aftale mellem Det Europæiske Fællesskab og Det Schweiziske Forbund om luftfart- aftale mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej- aftale mellem Det Europæiske Fællesskab og Det Schweiziske Forbund om handel med landbrugsprodukter- aftale mellem Det Europæiske Fællesskab og Det Schweiziske Forbund om gensidig anerkendelse af overensstemmelsesvurdering- aftale mellem Det Europæiske Fællesskab og Det Schweiziske Forbund om visse aspekter af offentlige indkøb.Følgende aftale godkendes herved på Det Europæiske Fællesskabs og Det Europæiske Atomfællesskabs vegne:- aftale mellem De Europæiske Fællesskaber og Det Schweiziske Forbund om videnskabeligt og teknologisk samarbejde.Teksten til aftalerne er knyttet til denne afgørelse.2. De syv aftaler træder ifølge betingelserne deri i kraft samtidig og bringes til ophør samtidig, seks måneder efter modtagelsen af en meddelelse om, at en af aftalerne ikke fornyes, eller at den opsiges.Artikel 2For så vidt angår aftalen om fri bevægelighed for personer repræsenteres Fællesskabet i det blandede udvalg, der er nedsat ved aftalens artikel 14, af en repræsentant for Kommissionen. Fællesskabets holdning under aftalens gennemførelse, hvad angår det blandede udvalgs afgørelser og henstillinger, fastlægges af Rådet på forslag af Kommissionen i overensstemmelse med de relevante bestemmelser i traktaten om oprettelse af Det Europæiske Fællesskab.Artikel 31. For så vidt angår aftalen om lufttransport repræsenteres Fællesskabet i det blandede udvalg, der er nedsat ved aftalens artikel 21, af Kommissionen, der bistås af repræsentanter for medlemsstaterne.2. Fællesskabets holdning til afgørelser, der træffes af det blandede udvalg, og som blot udvider Fællesskabets retsakter til også at gælde for Schweiz med eventuelle tekniske tilpasninger, fastlægges af Kommissionen.3. Hvad angår andre afgørelser, som det blandede udvalg træffer, fastlægges Fællesskabets holdning af Rådet med kvalificeret flertal på forslag af Kommissionen.Artikel 41. For så vidt angår aftalen om godstransport og personbefordring med jernbane og ad landevej repræsenteres Fællesskabet i det blandede udvalg, der er nedsat ved aftalens artikel 51, af Kommissionen, der bistås af repræsentanter for medlemsstaterne. Fællesskabets holdning til det blandede udvalgs afgørelser fastlægges:- af Rådet med kvalificeret flertal på forslag af Kommissionen, for så vidt angår anliggender, der er omhandlet i aftalens artikel 42, 45, 46, 47 og 54- af Kommissionen i samråd med det udvalg, der er nedsat ved artikel 4, stk. 1, i afgørelse 92/578/EØF(3), for så vidt angår alle andre anliggender.Artikel 51. For så vidt angår aftalen om handel med landbrugsprodukter repræsenteres Fællesskabet i Den Blandede Landbrugskomité, der er omhandlet i aftalens artikel 6, stk. 1, og i Den Blandede Veterinærkomité, der er omhandlet i artikel 19, stk. 1, i bilag 11 til aftalen, af Kommissionen, der bistås af repræsentanter for medlemsstaterne.2. Fællesskabets holdning i Den Blandede Landbrugskomité og Den Blandede Veterinærkomité fastlægges af Rådet på forslag af Kommissionen i overensstemmelse med de relevante bestemmelser i traktaten om oprettelse af Det Europæiske Fællesskab.Fællesskabets holdning til anliggender, der er genstand for afgørelser, der træffes af Den Blandede Landbrugskomité, som omhandlet i aftalens artikel 6, stk. 3, fastlægges af Kommissionen for så vidt angår:- anliggender med berøring til bilag 4 til aftalen og tillæggene dertil, i overensstemmelse med proceduren i artikel 18 i direktiv 2000/29/EF(4)- anliggender med berøring til bilag 5 til aftalen og tillæggene dertil, i overensstemmelse med proceduren i artikel 23 i direktiv 70/524/EØF(5)- anliggender med berøring til bilag 6 til aftalen og tillæggene dertil, i overensstemmelse med proceduren i artikel 21 i direktiv 66/400/EØF(6) eller de relevante bestemmelser i andre direktiver vedrørende frøsektoren- anliggender med berøring til bilag 7 til aftalen og tillæggene dertil, i overensstemmelse med proceduren i artikel 75 i forordning (EF) nr. 1493/1999(7)- anliggender med berøring til bilag 8 til aftalen og tillæggene dertil, i overensstemmelse med proceduren i artikel 14 eller 15 i forordning (EØF) nr. 1576/89(8) eller artikel 13 eller 14 i forordning (EØF) nr. 1601/91(9).- anliggender med berøring til bilag 9 til aftalen og tillæggene dertil, i overensstemmelse med proceduren i artikel 14 i forordning (EØF) nr. 2092/91(10)- anliggender med berøring til bilag 10 til aftalen og tillæggene dertil, i overensstemmelse med proceduren i artikel 46 i forordning (EF) nr. 2200/96(11).3. Medmindre andet er fastsat i stk. 6, vedtager Kommissionen de nødvendige gennemførelsesbestemmelser til aftalen for så vidt angår:- gennemførelsen af toldindrømmelserne i bilag 2 og bilag 3 samt ændringer og tekniske tilpasninger, som bliver nødvendige som følge af ændringer af koderne i den kombinerede nomenklatur og Taric-koderne, i overensstemmelse med artikel 23 i forordning (EØF) nr. 1766/92(12) eller de tilsvarende bestemmelser i andre forordninger om fælles markedsordninger, eller i overensstemmelse med proceduren i stk. 2- gennemførelsen af bilag 4, i overensstemmelse med proceduren i artikel 18 i direktiv 2000/29/EF- gennemførelsen af bilag 5, i overensstemmelse med proceduren i artikel 23 i direktiv 70/524/EØF- gennemførelsen af bilag 6, i overensstemmelse med proceduren i artikel 21 i direktiv 66/400/EØF eller de relevante bestemmelser i andre rådsdirektiver vedrørende frøsektoren- gennemførelsen af afsnit III i bilag 7, i overensstemmelse med proceduren i artikel 75 i forordning (EF) nr. 1493/1999- gennemførelsen af artikel 14 i bilag 8, i overensstemmelse med proceduren i artikel 14 i forordning (EØF) nr. 1576/89 eller artikel 13 i forordning (EØF) nr. 1601/91- gennemførelsen af bilag 9, i overensstemmelse med proceduren i artikel 14 i forordning (EØF) nr. 2092/91- gennemførelsen af bilag 10, i overensstemmelse med proceduren i artikel 46 i forordning (EØF) nr. 2200/96- gennemførelsen af bilag 11, i overensstemmelse med artikel 30 i direktiv 72/462/EØF(13).4. De i stk. 3, første led, nævnte foranstaltninger kan i givet fald vedtages i overensstemmelse med følgende procedure.Kommissionen bistås af Toldkodeksudvalget, der er nedsat ved artikel 248a i forordning (EØF) nr. 2913/92(14).Når der henvises til dette stykke, anvendes artikel 4 og 7 i afgørelse 1999/468/EF.Tidsrummet i artikel 4, stk. 3, i afgørelse 1999/468/EF fastsættes til en måned.5. Toldkodeksudvalget kan undersøge alle spørgsmål vedrørende anvendelsen af toldkontingenter, der rejses af udvalgets formand, enten på dennes initiativ eller på anmodning af en medlemsstat.6. Kommissionen træffer på anmodning af en medlemsstat eller på eget initiativ afgørelse om de nødvendige foranstaltninger i overensstemmelse med aftalens artikel 10, artikel 29 i bilag 7, artikel 16 i bilag 8, artikel 9 i bilag 9 og artikel 5 i bilag 10 dertil. Rådet og medlemsstaterne underrettes om disse foranstaltninger. Modtager Kommissionen en anmodning fra en medlemsstat, træffer den en afgørelse inden for tre arbejdsdage efter modtagelsen af anmodningen. Enhver medlemsstat kan indbringe Kommissionens afgørelse for Rådet inden for tre arbejdsdage efter den dag, på hvilken de modtog underretningen. Rådet træder straks sammen. Det kan med kvalificeret flertal træffe en anden afgørelse inden for en frist på 30 dage efter den dag, på hvilken Kommissionens afgørelse blev indbragt for det.Artikel 61. For så vidt angår aftalen om gensidig anerkendelse af overensstemmelsesvurdering repræsenteres Fællesskabet i det blandede udvalg, der er nedsat ved aftalens artikel 10, i det følgende benævnt "udvalget", af Kommissionen, der bistås af det af Rådet nedsatte særlige udvalg. Kommissionen foretager efter høring af det særlige udvalg de udpegelser, underretninger, informationsudvekslinger og anmodninger om kontrol, som er omhandlet i aftalens artikel 6, stk. 3, artikel 7, artikel 8, stk. 1, artikel 10, stk. 4, litra e), og artikel 12.2. Fællesskabets holdning i udvalget fastlægges af Kommissionen efter høring af det særlige udvalg, der er omhandlet i stk. 1, for så vidt angår:a) anvendelse af artikel 1, stk. 3, på kapitlerne i bilag 1b) vedtagelse af forretningsordenen, i overensstemmelse med aftalens artikel 10, stk. 2, og af kontrolprocedurerne som omhandlet i aftalens artikel 10, stk. 4, litra c) og d)c) kontrol af overensstemmelsesvurderingsorganernes overholdelse af bestemmelserne og dermed forbundne afgørelser, i overensstemmelse med aftalens artikel 8 og artikel 11, litra c)d) ændringer af afdeling I til V i alle kapitler i bilag I, i overensstemmelse med aftalens artikel 10, stk. 4, litra a), b) og e), og artikel 11e) ændringer af bilagene, i overensstemmelse med aftalens artikel 10, stk. 5, ogf) tvistbilæggelsesordningen, der er omhandlet i aftalens artikel 14.3. I alle andre tilfælde fastlægges den holdning, Fællesskabet skal indtage i udvalget, med kvalificeret flertal af Rådet på forslag af Kommissionen.Artikel 71. For så vidt angår aftalen om visse aspekter af offentlige indkøb repræsenteres Fællesskabet i det blandede udvalg, der er nedsat ved aftalens artikel 11, af Kommissionen, som bistås af repræsentanter for medlemsstaterne.2. Kommissionen bemyndiges til på Fællesskabets vegne at godkende ændringer af bilag I, II, III, IV, VI og VII til aftalen. Kommissionen bistås i denne opgave af et særligt udvalg, der nedsættes af Rådet. Den i første punktum nævnte bemyndigelse begrænses, hvad angår bilag I, til ændringer, der måtte blive nødvendige, hvis proceduren i artikel 8 i direktiv 93/38/EØF finder anvendelse, hvad angår bilag II, III og IV, til ændringer, der måtte blive nødvendige, hvis lignende procedurer anvendes på de sektorer, der er berørt af disse bilag, og hvad angår bilag VI og VII, til resultaterne af fremtidige forhandlinger inden for rammerne af aftalen af 1996 om offentlige indkøb.3. I alle andre tilfælde fastlægges Fællesskabets holdning til det blandede udvalgs afgørelser af Rådet på forslag af Kommissionen i overensstemmelse med de relevante bestemmelser i traktaten om oprettelse af Det Europæiske Fællesskab.Artikel 8De godkendelsesinstrumenter, der er omhandlet i hver enkelt aftale, deponeres af formanden for Rådet på Det Europæiske Fællesskabs vegne og, for så vidt angår aftalen om videnskabeligt og teknologisk samarbejde, af formanden for Kommissionen på det Europæiske Atomenergifællesskabs vegne.Udfærdiget i Bruxelles, den 4. april 2002.På Rådets vegneA. Acebes PaniaguaFormandPå Kommissionens vegneR. ProdiFormand(1) EFT C 41 af 7.2.2001, s. 25.(2) EFT L 184 af 17.7.1999, s. 23.(3) EFT L 373 af 21.12.1992, s. 26.(4) EFT L 169 af 10.7.2000, s. 1. Senest ændret ved Kommissionens direktiv 2001/33/EF (EFT L 127 af 9.5.2001, s. 42).(5) EFT L 270 af 14.12.1970, s. 1. Senest ændret ved Kommissionens forordning (EF) nr. 2205/2001 (EFT L 297 af 15.11.2001, s. 3).(6) EFT 125 af 11.7.1966, s. 2290/66. Senest ændret ved Rådets direktiv 98/96/EF (EFT L 25 af 1.2.1999, s. 27).(7) EFT L 179 af 14.7.1999, s. 1. Senest ændret ved Rådets forordning (EF) nr. 2585/2001 (EFT L 345 af 29.11.2001, s. 10).(8) EFT L 160 af 12.6.1989, s. 1. Senest ændret ved Rådets forordning (EF) nr. 3378/94 (EFT L 366 af 31.12.1994, s. 1).(9) EFT L 149 af 14.6.1991, s. 1. Senest ændret ved Rådets forordning (EF) nr. 2061/96 (EFT L 277 af 30.10.1996, s. 1).(10) EFT L 198 af 22.7.1991, s. 1. Senest ændret ved Kommissionens forordning (EF) nr. 2491/2001 (EFT L 337 af 20.12.2001, s. 9).(11) EFT L 297 af 21.11.1996, s. 1. Senest ændret ved Kommissionens forordning (EF) nr. 911/2001 (EFT L 129 af 11.5.2001, s. 3).(12) EFT L 181 af 1.7.1992, s. 21. Senest ændret ved Rådets forordning (EF) nr. 1666/2000 (EFT L 193 af 29.7.2000, s. 1).(13) EFT L 302 af 31.12.1972, s. 28. Senest ændret ved Rådets forordning (EF) nr. 1452/2001 (EFT L 198 af 21.7.2001, s. 11).(14) EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 2700/2000 (EFT L 311 af 12.2.2000, s. 17).


title: 2011/166/EU: Kommissionens afgørelse af 17. marts 2011 om etablering af et SHARE-ERIC

text:
               18.3.2011

               DA

               Den Europæiske Unions Tidende

               L 71/20

         KOMMISSIONENS AFGØRELSE
   af 17. marts 2011
   om etablering af et SHARE-ERIC
   (2011/166/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1) og
   ud fra følgende betragtninger:

               (1)

               Forordning (EF) nr. 723/2009 giver Kommissionen beføjelse til at etablere konsortier for en europæisk forskningsinfrastruktur (i det følgende benævnt »ERIC«).

               (2)

               Den Tjekkiske Republik, Forbundsrepublikken Tyskland, Kongeriget Nederlandene og Republikken Østrig anmodede den 14. december 2010 Kommissionen om at etablere undersøgelsen om sundhed, aldring og pensionering som et konsortium for en europæisk forskningsinfrastruktur (SHARE-ERIC), Kongeriget Belgien tilsluttede sig denne anmodning den 21. januar 2011, og Schweiz anmodede om observatørstatus i SHARE-ERIC’en.

               (3)

               Kongeriget Nederlandene har fremlagt en erklæring om anerkendelse af SHARE-ERIC som et internationalt organ i henhold til artikel 143, litra g), og artikel 151, stk. 1, litra b), i Rådets direktiv 2006/112/EF af 28. november 2006 om det fælles merværdiafgiftssystem (2) og som en international organisation i henhold til artikel 23, stk. 1, andet led, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (3) fra datoen for oprettelsen.

               (4)

               Kommissionen har i henhold til sine forpligtelser i artikel 5, stk. 2, i forordning (EF) nr. 723/2009 vurderet ansøgningen og konkluderet, at den opfylder kriterierne i henhold til forordning (EF) nr. 723/2009.

               (5)

               I overensstemmelse med artikel 6, stk. 1, og artikel 20, i forordning (EF) nr. 723/2009 er udvalget nedsat ved artikel 20 i forordningen blevet hørt om etableringen af SHARE-ERIC’et og har afgivet positiv udtalelse herom.

               (6)

               SHARE-ERIC’et forventes at blive et betydningsfuldt aktiv for andre store europæiske forsknings- og innovationsinitiativer om befolkningens aldring såsom det foreslåede fælles programmeringsinitiativ »flere år, bedre liv«, fællesprogrammet »intelligente omgivelser« og det europæiske innovationspartnerskab inden for aktiv og sund aldring —

         VEDTAGET DENNE AFGØRELSE:
   Eneste artikel
   Etablering af SHARE-ERIC’et
   1.   Et konsortium for en europæisk forskningsinfrastruktur til undersøgelse om sundhed, aldring og pensionering i Europa (SHARE-ERIC) etableres hermed i henhold til forordning (EF) nr. 723/2009.
   SHARE-ERIC har fra den dato, hvor denne afgørelse træder i kraft, status som juridisk person og har i hver medlemsstat den videstgående rets- og handleevne, som den pågældende stats lovgivning tillægger juridiske personer. Det kan blandt andet erhverve, besidde og afstå løsøre, fast ejendom og intellektuel ejendomsret, indgå aftaler og være part i retssager.
   2.   SHARE-ERIC’s vedtægter, som vedtaget af dets medlemmer, findes i bilaget til denne afgørelse. Ændringer sker i henhold til vedtægternes bestemmelser og artikel 11 i forordning (EF) nr. 723/2009. Vedtægterne skal være offentligt tilgængelige på ERIC’ets websted og på dets vedtægtsmæssige hjemsted.
   3.   Denne afgørelse træder i kraft på tredjedagen efter offentliggørelsen i Den Europæiske Unions Tidende.
   4.   Den er bindende i alle enkeltheder og gælder umiddelbart i hver medlemsstat.

      Udfærdiget i Bruxelles, den 17. marts 2011.

            På Kommissionens vegne

         José Manuel BARROSO

            Formand

      (1)  EUT L 206 af 8.8.2009, s. 1.

      (2)  EUT L 347 af 11.12.2006, s. 1

      (3)  EFT L 76 af 23.3.1992, s. 1.

      BILAG

         SHARE-ERIC'ETS VEDTÆGTER

         vedrørende oprettelse og drift af undersøgelsen om sundhed, aldring og pensionering i Europa (SHARE)

         Indhold

                  Artikel 1:

               Etablering af et SHARE-ERIC

                  Artikel 2:

               Vedtægtsmæssigt hjemsted og arbejdssprog

                  Artikel 3:

               Opgaver

                  Artikel 4:

               Principper

                  Artikel 5:

               Organisationens organer og videnskabelige partnerinstitutioner

                  Artikel 6:

               Rådet

                  Artikel 7:

               Bestyrelsen

                  Artikel 8:

               Dækning

                  Artikel 9:

               Bidrag

                  Artikel 10:

               Ansvar og forsikring

                  Artikel 11:

               Intellektuel ejendom

                  Artikel 12:

               Formidling og brug af SHARE-data

                  Artikel 13:

               Udbud og afgiftsfritagelser

                  Artikel 14:

               Beskæftigelse

                  Artikel 15:

               Ændringer

                  Artikel 16:

               Tiltrædelse

                  Artikel 17:

               Organisationens gyldighedsperiode

                  Artikel 18:

               Vedtægternes tilgængelighed

                  Bilag 1:

               Videnskabelige partnerinstitutioner og teamledere i landene

                  Bilag 2:

               Det Videnskabelige Kontrolorgan

                  Bilag 3:

               Foreløbigt omkostningsoverslag for fase 1 (4. bølge)

                  Bilag 4:

               Begrænset udbudsprocedure
            Republikken Østrig
      Kongeriget Belgien
      Den Tjekkiske Republik
      Forbundsrepublikken Tyskland
      Kongeriget Nederlandene
      i det følgende benævnt »de kontraherende parter« —
      DER ØNSKER at styrke Europas og de kontraherende parters position yderligere inden for forskning på verdensplan og intensivere tværfagligt og grænseoverskridende videnskabeligt samarbejde,
      SOM BYGGER PÅ Europa-Kommissionens rapport til Det Europæiske Råd i 2001 (Rådets dokument 6997/01), som identificerer befolkningens aldring og de sociale og økonomiske udfordringer i forbindelse med vækst og fremgang som værende blandt de mest presserende udfordringer i det 21. århundredes Europa, som udpeger alvorlige mangler i infrastrukturen med henblik på at forstå den personlige og befolkningsmæssige aldring, og som opfordrer til at »undersøge muligheden for i samarbejde med medlemsstaterne at gennemføre en europæisk langtidsundersøgelse om aldring« for at fremme europæisk aldringsforskning,
      SOM BYGGER PÅ den nuværende prototype af undersøgelsen om sundhed, aldring og pensionering i Europa (SHARE), som er udpeget af ESFRI-køreplanen til at indtage rollen som en af de centrale forskningsinfrastrukturer under det europæiske forskningsrum,
      SOM ANERKENDER, at denne nye, tværfaglige, internationale og langvarige undersøgelse, som er uden fortilfælde hvad angår sammenhæng, bredde og international sammenlignelighed, i fremtiden vil få stor betydning på mange forskellige områder inden for grundforskning og anvendt forskning som f.eks. demografi, økonomi, epidemiologi, gerontologi, biologi, medicin, psykologi, folkesundhed, sundhedspolitik, sociologi og statistik,
      SOM ANERKENDER, at veldokumenteret offentlig beslutningstagning kræver en aktuel datainfrastruktur,
      SOM FORVENTER, at andre lande deltager i de fælles aktiviteter i henhold til vedtægterne,
      ER BLEVET ENIGE OM FØLGENDE:
      Artikel 1
      Etablering af et SHARE-ERIC
      1)   Der oprettes en decentraliseret europæisk forskningsinfrastruktur benævnt SHARE (undersøgelse om sundhed, aldring og pensionering i Europa).
      2)   SHARE har retlig form som et konsortium for en europæisk forskningsinfrastruktur (ERIC) oprettet i henhold til bestemmelserne i forordning (EF) nr. 723/2009 og betegnes SHARE-ERIC (i det følgende benævnt »organisationen«).
      Artikel 2
      Vedtægtsmæssigt hjemsted og arbejdssprog
      1)   Det vedtægtsmæssige hjemsted er Tilburg i Nederlandene.
      2)   De kontraherende parter er enige om, så snart de tyske myndigheder har fremlagt den nødvendige erklæring i henhold til artikel 5, stk. 1, litra d), i forordning (EF) nr. 723/2009, at indlede en ændring af vedtægterne med henblik på at overføre det vedtægtsmæssige hjemsted til Tyskland. En sådan ændring træder ikke i kraft, før første fase i henhold til artikel 8 er gennemført.
      3)   Organisationens arbejdssprog er engelsk.
      Artikel 3
      Opgaver
      1)   SHARE-ERIC opbygger en infrastruktur af mikrodata om husholdninger og personer for at forstå individuel og samfundsmæssig aldring (i det følgende benævnt »undersøgelsen«). De vigtigste opgaver er følgende:

                  a)

                  at udforme et basisinstrument, der indfanger de vigtigste oplysninger om økonomi, sundhed og familie/sociale forhold for personer og deres partnere på 50 år og derover

                  b)

                  at anvende dette undersøgelsesinstrument hvert andet år på en række respondenter i samtlige deltagerlande og holde kontakten med dem alle i den mellemliggende tid

                  c)

                  at indsætte de indsamlede oplysninger i en brugervenlig database, som alle forskere har adgang til med forbehold for de gældende kriterier for datafortrolighed, samt at vedligeholde databasen, herunder datarensning, imputering og dokumentation.

            2)   Den nuværende SHARE-prototype opgraderes på tre niveauer:

                  a)

                  forlænge SHARE over tid for at skabe et reelt panel, der følger individer i takt med, at de ældes og reagerer på ændringer i det sociale og økonomiske miljø. Opgraderingen betyder, at yderligere syv bølger tilføjes hvert andet år i tre faser som beskrevet i artikel 8

                  b)

                  udvide SHARE til at omfatte alle EU-medlemsstaterne

                  c)

                  øge mængden af SHARE-stikprøver, således at undersøgelsen også kan anvendes til analyser i de enkelte lande. Stikprøven består normalt af 6 000 individer på 50 år og derover i hver enkelt medlemsstat.

            3)   SHARE-ERIC'et skal udføre sine opgaver på et ikke-økonomisk grundlag.
      Artikel 4
      Principper
      1)   SHARE udformes af forskere for forskere. At levere forskning af højeste kvalitet har forrang for alle andre overvejelser. SHARE's videnskabelige kvalitet overvåges af et uafhængigt videnskabeligt kontrolorgan (bilag 2).
      2)   SHARE er en overstatslig undersøgelse. Sammenlignelighed mellem landene udgør grundlaget for alle beslutninger vedrørende udformningen. Derudover skal lignende undersøgelser især den amerikanske undersøgelse Health and Retirement Study og den engelske Longitudinal Study of Ageing ligge til grund for beslutninger om SHARE's udformning. Emner med overstatsligt forskningspotentiale prioriteres frem for emner, der kun er relevante i enkelte lande.
      3)   SHARE integrerer økonomi, sundhed og samfundsvidenskab. Emner med tværfagligt forskningspotentiale prioriteres frem for emner, der kun er relevante inden for enkelte discipliner.
      4)   SHARE er en langtidsundersøgelse, der følger individer, efterhånden som de bliver ældre. Emner med forskningspotentiale på lang sigt prioriteres frem for emner, der kun er relevante på bestemte tidspunkter.
      5)   SHARE-baseret forskning skal fremme en evidensbaseret EU-politik såsom Europa 2020-flagskibsinitiativet om Innovation i EU for at imødegå de udfordringer, det giver at have en aldrende befolkning i alle EU-lande.
      Artikel 5
      Organisationens organer og videnskabelige partnerinstitutioner
      1)   Organisationens organer udgøres af generalforsamlingen, i det følgende benævnt »Rådet« (artikel 6), og bestyrelsen (artikel 7).
      2)   På forslag fra bestyrelsen og under hensyntagen til principperne i artikel 4 skal hver kontraherende part udvælge en forskningsinstitution med ansvar for SHARE-ERIC'ets videnskabelige opgaver i det pågældende land (i det følgende benævnt »videnskabelig partnerinstitution«).
      3)   Hvis principperne i artikel 4 overtrædes af en af de videnskabelige partnerinstitutioner, kan den kontraherende part udskifte den videnskabelige partnerinstitution på forslag fra bestyrelsen.
      4)   Bestyrelsen skal søge råd fra Det Videnskabelige Kontrolorgan (bilag 2), når den ønsker at foreslå eller udskifte en videnskabelig partnerinstitution.
      5)   De nuværende videnskabelige partnerinstitutioner er opført i bilag 1.
      Artikel 6
      Rådet
      1)   De kontraherende parter repræsenteres i Rådet af op til to delegerede. Rådets delegerede udnævnes af den kontraherende part, som også kan bringe udnævnelsen til ende. De kontraherende parter informerer skriftligt og uden unødig forsinkelse Rådets formand om udnævnelser eller fratrædelser af Rådets delegerede.
      2)   De kontraherende parter har hver én stemme i Rådet. Beslutninger træffes med simpelt flertal, medmindre andet fastsættes i vedtægterne. Er der stemmelighed, afgør værtslandet afstemningen.
      3)   Rådet vælger en formand og en næstformand blandt de kontraherede parters delegerede for en periode på to år. Ved udnævnelsen bliver både formanden og næstformanden neutrale og uafhængige parter og forlader deres delegation. De kontraherende parter, der berøres af disse fratrædelser, udpeger en ny rådsrepræsentant.
      4)   Rådets mødes mindst en gang om året. Rådets formand indkalder til møderne. Der kan også indkaldes til rådsmøde af minimum to kontraherende parter. Koordinatoren kan også indkalde til ekstraordinære rådsmøder (artikel 7), hvis det tjener organisationens interesse.
      5)   Bestyrelsen forelægger årsberetningen, finansieringsoversigten og det årlige budget til Rådet til godkendelse. Rådet skal mindst en gang om året gennemgå de faktiske og de forventede undersøgelses- og driftsomkostninger. Rådet kan med enstemmighed godkende en ændring i bidraget til fællesudgifterne under den årlige finansieringsoversigt, som ikke er omfattet af andre finansieringskilder (artikel 9, stk. 5).
      6)   Rådet modtager og anerkender den årlige handlingsplan, som skal indeholde SHARE's generelle videnskabelige mål, en beskrivelse af fokus for den næste undersøgelsesbølge, certificeringsprocessen samt en tidsplan for undersøgelsen og formidlingen heraf. Hvert andet år fremlægger Det Videnskabelige Kontrolorgan en rapport.
      7)   Rådet vælger med kvalificeret flertal (mindst to tredjedele af de kontraherende parter) koordinatoren, områdekoordinatorerne og andre medlemmer af bestyrelsen i henhold til artikel 7 efter indstilling af de videnskabelige partnerinstitutioner.
      8)   Lande, der har forpligtet sig til SHARE-ERIC ved at underskrive »Memorandum of Understanding on Preparing the Survey of Health, Ageing and Retirement in Europe« (15. juli 2009), kan blive observatører uden stemmeret i Rådet, indtil de er tiltrådt SHARE-ERIC i henhold til artikel 16.
      Artikel 7
      Bestyrelsen
      1)   Bestyrelsen er sammensat af op til seks medlemmer, herunder:

                  a)

                  direktøren for SHARE (i det følgende benævnt »koordinatoren«)

                  b)

                  tre områdekoordinatorer, der repræsenterer tre af SHARE's videnskabelige områder (økonomi, sundhed og sociale/familenetværk)

                  c)

                  om nødvendigt andre forskere, der repræsenterer SHARE's vigtige videnskabelige områder eller driftsområder.

            2)   Bestyrelsesmedlemmerne skal være internationalt anerkendte forskere med forskningserfaring inden for aldring og/eller forvaltning af undersøgelser.
      3)   Bestyrelsen fremlægger alle strategiske og budgetmæssige beslutningsforslag til Rådet. Den er ansvarlig for alle finansierings- og styringsprocesser med henblik på at bevare den videnskabelige integritet, tværnationale sammenlignelighed og en overordnet overensstemmelse i udformningen af SHARE. Bestyrelsen er særligt ansvarlig for SHARE-ERIC'ets finanser og resultater og for at overvåge overholdelsen af lovbestemmelser som datafortrolighed og sikkerhedsbestemmelser på EU-plan.
      4)   Bestyrelsen fremlægger Rådet en årsrapport om undersøgelsen, et udkast til en årlig budget- og handlingsplan og forbereder finansieringsoversigten.
      5)   Koordinatoren leder bestyrelsen og fungerer som SHARE-ERIC'ets juridiske repræsentant. Koordinatoren er ansvarlig for gennemførelse af undersøgelsen og for at sikre de samme metodiske standarder i alle deltagerlandene.
      6)   Områdekoordinatorerne er ansvarlige for forskningskvaliteten af undersøgelsen inden for deres respektive videnskabelige områder. De er i særdeleshed ansvarlige for udformningen af spørgeskemaet inden for deres respektive områder og for integriteten af de oplysninger, der leveres til forskersamfundet.
      7)   Bestyrelsen skal rådføre sig med eksterne eksperter og nedsætte et råd af videnskabsfolk, der rådgiver i videnskabelige anliggender (Det Videnskabelige Kontrolorgan). Kontrolorganet skal være uafhængigt af organisationen (bilag 2).
      8)   Forholdet mellem bestyrelsen og de videnskabelige partnerinstitutioner er fastsat ved en konsortieaftale.
      Artikel 8
      Dækning
      1)   Organisationen dækker en undersøgelsesperiode på syv undersøgelsesbølger, der er opdelt i tre faser:

                  a)

                  I fase 1 gennemfører organisationen en indledende og komplet undersøgelsesbølge i 2010 og 2011 på grundlag af den udformning, som blev udviklet under den forberedende fase.

                  b)

                  I løbet af anden fase gennemfører organisationen yderligere tre komplette undersøgelsesbølger i 2012/13, 2014/15 og 2016/17, opdaterer udformningen, så den følger udviklingen, og videreformidler oplysningerne.

                  c)

                  Efter en vellykket videnskabelig vurdering gennemfører organisationen under tredje fase yderligere tre komplette undersøgelsesbølger i 2018/19, 2020/21 og 2022/23, opdaterer udformningen, så den følger udviklingen, og videreformidler oplysningerne.

            Artikel 9
      Bidrag
      1)   De kontraherende parter dækker alle udgifter forbundet med de syv undersøgelsesbølger i hvert land samt koordinering og fællesomkostninger såsom opdatering af udformningen, videreformidling af oplysninger i forbindelse med de syv dataindsamlingsbølger og budgettet for koordinatoren, de områdekoordinatorerne og Det Videnskabelige Kontrolorgan.
      2)   De kontraherende parters bidrag dækker fire former for omkostninger; A) undersøgelsesomkostninger, B) driftsomkostninger for undersøgelser i de enkelte lande, C) koordineringsomkostninger og D) andre fællesomkostninger, i det omfang disse omkostninger ikke dækkes af andre finansieringskilder. En tabel over det foreløbige overslag af disse omkostninger under fase 1 er vedlagt som bilag 3.
      3)   De kontraherende parter stiller enten direkte eller via den videnskabelige partnerinstitution, de er ansvarlige for, midler til rådighed for SHARE-ERIC'et til dækning af landets andel af undersøgelsesomkostningerne (kolonne A i det foreløbige overslag i bilag 3).
      4)   De kontraherende parter stiller midler til rådighed for den videnskabelige partnerinstitution, de er ansvarlige for, til dækning af landets del af driftsomkostningerne (kolonne B i det foreløbige overslag i bilag 3).
      5)   Forbundsrepublikken Tyskland finansierer koordineringsomkostningerne for undersøgelsen (kolonne C i det foreløbige overslag i bilag 3).
      6)   De kontraherende parter bidrager til SHARE-ERIC'et med hver sin del af undersøgelsens øvrige fællesomkostninger, som ikke er dækket af nogen anden finansieringskilde. De kontraherende parters andel skal stå i forhold til bruttonationalindkomsten per indbygger senest oplyst af Eurostat med det forbehold, at ingen kontraherende parts andel er mindre end 0,5 gange eller større end 1,5 gange den gennemsnitlige andel. Sammensætningen af de øvrige fællesomkostninger specificeres i den årlige finansieringsoversigt (kolonne D i det foreløbige overslag i bilag 3).
      7)   SHARE-ERIC'et eller de videnskabelige partnerinstitutioner kan som et konsortium reagere på indkaldelser af forslag fra Europa-Kommissionen, det amerikanske National Institute on Ageing og andre overnationale og nationale organisationer, der finansierer projektet som helhed, herunder en del af eller alle de fællesomkostninger, der er opført i kolonne D i bilag 3.
      Artikel 10
      Ansvar og forsikring
      1)   Medlemmernes økonomiske ansvar for ERIC'ets gæld er begrænset til deres respektive bidrag til SHARE-ERIC og aftalt i den årlige finansieringsoversigt.
      2)   SHARE-ERIC'et træffer passende foranstaltninger for at forsikre de risici, der især ses i forbindelse med at opbygge og gennemføre en undersøgelse.
      Artikel 11
      Intellektuel ejendom
      1)   I overensstemmelse med de nuværende vedtægter forstås »intellektuel ejendom« i henhold til artikel 2 i konventionen om oprettelse af Verdensorganisationen for Intellektuel Ejendomsret underskrevet den 14. juli 1967.
      2)   SHARE-ERIC ejer undersøgelsen og alle intellektuelle ejendomsrettigheder, der hidrører fra gennemførelsen af undersøgelsen.
      3)   Med hensyn til spørgsmål om intellektuel ejendom er forholdet mellem de kontraherende parter underlagt parternes nationale lovgivning.
      Artikel 12
      Formidling og brug af SHARE-data
      1)   SHARE-ERIC formidler straks efter datarensning, imputering og dokumentation de indsamlede data til forskersamfundet.
      2)   Brug af SHARE-data skal være gratis for hele forskersamfundet. Bestyrelsen nedsætter et brugerråd, der repræsenterer forskersamfundets interesser under hensyntagen til Det Videnskabelige Kontrolorgans rådgivning.
      3)   Anvendelse og indsamling af SHARE-data er underlagt europæisk og national lovgivning om databeskyttelse. Brugere, som ikke er omfattet af EU-lovgivningen, har adgang til SHARE-data under forudsætning af, at de underskriver en erklæring om datafortrolighed i overensstemmelse med Europa-Kommissionens formular (EUT L 6 af 10.1.2002, s. 52).
      Artikel 13
      Udbud og afgiftsfritagelser
      1)   SHARE-ERIC behandler kandidater og tilbudsgivere på lige og ikke-diskriminerende vilkår uafhængigt af, om de er baseret i EU. Alle udbud følger principperne om gennemsigtighed, ikke-diskrimination og konkurrence.
      2)   Generelt skal SHARE-ERIC-udbud være omfattet af Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (1) med de tærskler, der er ændret ved Kommissionens forordning (EF) nr. 1422/2007 (2) eller eventuelle yderligere ændringer, og de gældende nationale regler om offentlige indkøb.
      3)   Ved indkøb af tjenesteydelser vedrørende forskning og udvikling, hvis udbytte tilhører hele forskersamfundet, og som fuldt ud tilbagebetales af SHARE-ERIC'et, anvendes artikel 16, litra f), i direktiv 2004/18/EF ved en begrænset udbudsprocedure (bilag 4). Ved begrænsede udbud, udbud med forhandling efter forudgående udbudsbekendtgørelse og ved konkurrencepræget dialog kan de ordregivende myndigheder begrænse antallet af ansøgere, som vil blive opfordret til at afgive tilbud, til at forhandle eller til at deltage, forudsat at der er et tilstrækkeligt antal egnede ansøgere.
      4)   Skattefritagelser i henhold til direktiv 2006/112 EF begrænses til momsen for varer og tjenesteydelser vedrørende forskning og udvikling til tjenestebrug, som overstiger 250 EUR, som er til gavn for hele forskersamfundet, og som fuldt ud tilbagebetales af SHARE-ERICE'et. Der er ingen yderligere begrænsninger.
      Artikel 14
      Beskæftigelse
      1)   SHARE-ERIC går i sin ansættelsespolitik ind for lige muligheder for kvinder og mænd. Ansættelseskontrakter skal følge den nationale lovgivning i det land, hvor personalet er ansat.
      2)   Med forbehold for kravene i national lovgivning lægger hver kontraherende part inden for sit retsområde ingen begrænsninger på flytning og ophold for den kontraherende parts statsborgere, der varetager opgaver i SHARE-ERIC, og disse statsborgeres familiemedlemmer.
      Artikel 15
      Ændringer
      1)   Rådet har beføjelse til at ændre vedtægterne og bilagene hertil med kvalificeret afstemning. Der kræves et flertal på to tredjedele for at ændre artikler og bilag. Datoen for eventuelle ændringer registreres i vedtægterne.
      2)   SHARE-ERIC'ets vedtægter skal til enhver tid opfylde bestemmelserne i forordning (EF) nr. 723/2009 om fællesskabsrammebestemmelser for et konsortium for en europæisk forskningsinfrastruktur og alle andre gældende europæiske love og forordninger.
      Artikel 16
      Tiltrædelse
      1)   Når vedtægterne er trådt i kraft, har enhver regering ret til at tiltræde med samtykke fra to tredjedele af de kontraherende parter i Rådet i henhold til de forhandlede betingelser. Betingelserne for tiltrædelse fastlægges ved en aftale mellem de kontraherende parter og den tiltrædende regering eller gruppe af regeringer.
      2)   På forslag fra bestyrelsen og under hensyntagen til principperne i artikel 4 skal hver kontraherende part udvælge en forskningsinstitution med ansvar for SHARE-ERIC'ets videnskabelige opgaver i dette land.
      3)   Bestyrelsen rådfører sig med Det Videnskabelige Kontrolorgan, når der skal foreslås eller udskiftes en videnskabelig partnerinstitution.
      Artikel 17
      Organisationens gyldighedsperiode
      1)   Organisationen oprettes for perioden indtil den 31.12.2024. Den omfatter fase I, II og III som defineret i artikel 8.
      2)   En kontraherende part kan fratræde organisationen efter fase I eller II.
      3)   Et forslag med angivelse af procedure og tidsramme kan, hvis det godkendes af Rådet med to tredjedeles flertal, bringe organisationens virke til ophør, især hvis organisationen har truffet en beslutning om ikke at afslutte fase III.
      4)   Europa-Kommissionen skal underrettes om en sådan beslutning inden for 10 dage i henhold til artikel 16 i forordning (EF) nr. 723/2009.
      Artikel 18
      Vedtægternes tilgængelighed
      Vedtægterne skal være offentligt tilgængelige via SHARE-ERIC'ets websted, jf. artikel 10 i forordning (EF) nr. 723/2009 om fællesskabsrammebestemmelser for et konsortium for en europæisk forskningsinfrastruktur.

         (1)  EUT L 134 af 30.4.2004, s. 144.

         (2)  EUT L 317 af 5.12.2007, s. 34.

         BILAG 1

            VIDENSKABELIGE PARTNERINSTITUTIONER OG TEAMLEDERE I LANDENE

                     Land

                     Deltagende organisationer

                     Kort beskrivelse

                     Østrig

                     Linz Universitet, Institut for økonomi

                     Økonomisk Institut på Linz Universitet leder den østrigske deltagelse i SHARE-projektet. Der fokuseres i forskningen på arbejdsmarkedsøkonomi, offentlig økonomi og problemer med pensionsreform samt miljøøkonomi. Universitetet repræsenteres af Rudolf Winter-Ebmer, professor i økonomi og specialist i empirisk arbejdsmarkedsøkonomi.

                     Belgien

                     Antwerpen Universitet, CSP

                     CSP's hovedmål har været studiet af sociale politikker. Forskningen er hovedsagelig baseret på store socioøkonomiske husstandsundersøgelser. Karel van den Bosch, seniorforsker, leder det belgiske hold.

                     Belgien

                     Liège Universitet, CREPP

                     CREPP er primært specialiseret i social sikring, tilbagetrækningsadfærd, trivsel blandt ældre og generationsskifte. Sergio Perelman leder SHARE-projektkoordineringen i det fransktalende fællesskab i Belgien.

                     Tjekkiet

                     CERGE-EI, Prag

                     CERGE-EI er meget anerkendt både i USA og Den Tjekkiske Republik. Dets vigtigste ekspertise er sociale, økonomiske og politiske overgangsperioder i de central- og østeuropæiske lande og det tidligere Sovjetunionen. Radim Bohacek leder det tjekkiske hold.

                     Tyskland

                     Mannheim Universitet, Mannheim Research Institute for the Economics of Ageing (MEA)

                     MEA et af verdens førende forskningscentre inden for økonomiske konsekvenser af aldring. Forskningsområderne omfatter besparelser, social sikring og offentlig politik, makroøkonomiske konsekvenser af den aldrende befolkning og offentlig sundhed. Direktør Axel Börsch-Supan repræsenterer MEA og har koordineret rækken af SHARE-projekter.

                     Nederlandene

                     Tilburg Universitet,
                     Netspar

                     Netspar er et videnskabeligt netværk af studier af pension, aldring og pensionering tilknyttet fakultetet for økonomi og virksomhedsledelse på Tilburg Universitet. Frank van der Duyn Schouten, som er chef for netværket, leder det nederlandske SHARE-projekt.

         BILAG 2

            DET VIDENSKABELIGE KONTROLORGAN

         Artikel 1
         Oprettelse
         Bestyrelsen udgøres af et rådgivende forum på mindst seks fremtrædende, uafhængige og erfarne forskere (i det følgende benævnt »Det Videnskabelige Kontrolorgan«), som fungerer som ekstern rådgiver i undersøgelsen med henblik på at kontrollere kvaliteten af forskningskonsortiets arbejde og give lejlighedsvis rådgivning til Rådet og forskningskonsortiet.
         Artikel 2
         Uafhængighed
         Det Videnskabelige Kontrolorgan er uafhængigt af SHARE-ERIC'et.
         Artikel 3
         Opgaver
         1)   Det Videnskabelige Kontrolorgans hovedopgave er at overvåge SHARE's videnskabelige kvalitet. Det skal melde tilbage til bestyrelsen og forskningskonsortiet mindst en gang om året.
         2)   Hvert andet år fremlægger Det Videnskabelige Kontrolorgan en skriftlig rapport til SHARE-ERIC-rådet. Rapporten skal også vurdere de tjenester, brugerne af SHARE-data får tilbudt.
         3)   I begyndelsen og efter omkring tre år skal Det Videnskabelige Kontrolorgan foretage en grundig gennemgang af SHARE's videnskabelige strategi og dermed udforske nye områder og dataindsamlingsmetoder.
         Artikel 4
         Medlemmer
         1)   Medlemmerne af Det Videnskabelige Kontrolorgan udpeger nye medlemmer efter behov for på tilfredsstillende vis at kunne dække alle SHARE's videnskabelige områder.
         2)   Mindst ét medlem skal være involveret i det engelske Longitudinal Study of Ageing for at sikre et tæt samarbejde på tværs af undersøgelserne og for at drage nytte af den rådgivning og vejledning, de kan yde.
         3)   Mindst ét medlem fungerer som efterforsker af det amerikanske Health and Retirement Study for at sikre et tæt samarbejde på tværs af undersøgelserne og for at drage nytte af den rådgivning og vejledning, de kan yde.
         4)   Den nuværende formand for Det Videnskabelige Kontrolorgan er Arie Kapteyn.
         5)   De resterende nuværende medlemmer og deres områder er følgende:

                     Orazio Attanasio (indkomst, forbrug, besparelser)

                     Lisa Berkman (social epidemiologi og biomarkører)

                     Nicholas Christakis (medicinsk sociologi og administrative data)

                     Mick Couper (undersøgelsesmetoder, dataformidlingsmetoder og ny teknologi)

                     Michael Hurd (besparelser og sundhed, dataadgang og -kvalitet, harmonisering med HRS)

                     Daniel McFadden (undersøgelsesmetode)

                     Norbert Schwarz (undersøgelsespsykologi og dataadgangmetode)

                     Andrew Steptoe (biomarkører, harmonisering med ELSA)

               Artikel 5
         Budget
         1)   Formanden for Det Videnskabelige Kontrolorgan modtager et budget i henhold til artikel 9, stk. 1, i SHARE-ERIC'ets vedtægter over bestyrelsesmedlemmernes rejseudgifter og honorarer. Formanden for Det Videnskabelige Kontrolorgan har enekompetence over budgetanvendelsen.
         2)   Den nuværende årlige budget er på 30 000 EUR. Den tekniske forvaltning af budgettet påhviler bestyrelsens personale.

         BILAG 3

            FORELØBIGT OMKOSTNINGSOVERSLAG FOR FASE 1 (4. BØLGE)

         Dette bilag indeholder det foreløbige omkostningsoverslag for driften af 4. SHARE-bølge i 2010 og 2011, dvs. i løbet af fase I i overensstemmelse med artikel 8, stk. 1. Omkostningskategorierne henviser til artikel 9 (»bidrag«). Dette bilag udgør ikke den årlige finansieringsplan, der kræves ifølge artikel 6, stk. 5, men tjener som grundlag for en sådan plan, der udføres af bestyrelsen, når SHARE-ERIC'et er etableret.
         A): SHARE-ledelsen har lavet et foreløbigt overslag over undersøgelsens omkostninger baseret på undersøgelsesomkostningerne i 2006 og 2008. For nye lande er det foreløbige overslag baseret på omkostningerne i sammenlignelige lande.
         B): Det foreløbige overslag over driftsomkostningerne er baseret på 2 fuldtidsansatte i hvert land aflønnet i henhold til EU's Marie-Curie-program og overslag over rejse- og opholdsudgifter og generalomkostninger i hvert land på grundlag af 2006- og 2008-bølgerne.
         Det foreløbige overslag over driftsomkostningerne for Østrig, Den Tjekkiske Republik, Frankrig, Tyskland og Polen blev leveret af disse lande. De anslåede driftsomkostninger kan omfatte flere eller færre ansatte, end SHARE-ledelsen har vurderet.
         C): Tysklands koordineringsomkostninger anslås på baggrund af 2006- og 2008-bølgerne.
         D): Landenes bidrag til alle andre fællesudgifter anslås på baggrund af 2006- og 2008-bølgerne og tildeles hvert land i henhold til artikel 9, stk. 5. De kan dog blive betydeligt lavere eller endog nul, hvis andre finansieringsorganisationer såsom Europa-Kommissionen eller det amerikanske National Institute on Ageing bidrager til disse omkostninger via tilskud eller separate kontrakter.

            Anslåede omkostninger for 4. bølge (2010-11) pr. land og kilde

                     (i 1000 EUR)

                     (Α)
                     Undersøgelsesom- kostninger v. en stikprøve på 6 000 pers.

                     (Β)
                     Driftsomkostninger (personale, rejser og generalomkostninger)

                     (C)
                     Koordineringsomkostninger i Tyskland

                     (D)
                     Maksimal andel af andre fællesomkostninger

                     I alt

                        Østrig

                     1 006

                     322

                     109

                        1 438

                        Belgien

                     778

                     318

                     99

                        1 194

                        Tjekkiet

                     338

                     167

                     71

                        576

                        Danmark

                     892

                     409

                     105

                        1 406

                        Estland

                     460

                     243

                     59

                        761

                        Frankrig

                     1 024

                     327

                     97

                        1 448

                        Tyskland

                     784

                     314

                     1 887

                     102

                        3 087

                        Grækenland

                     602

                     285

                     84

                        971

                        Ungarn

                     460

                     243

                     55

                        758

                        Irland

                     1 024

                     339

                     126

                        1 490

                        Israel

                     602

                     285

                     79

                        966

                        Italien

                     782

                     322

                     88

                        1 191

                        Luxembourg

                     1 556

                     358

                     145

                        2 059

                        Nederlandene

                     794

                     314

                     117

                        1 224

                        Polen

                     453

                     226

                     50

                        730

                        Portugal

                     602

                     285

                     66

                        953

                        Slovenien

                     460

                     243

                     79

                        781

                        Spanien

                     786

                     300

                     91

                        1 177

                        Sverige

                     1 024

                     339

                     107

                        1 471

                        Schweiz

                     1 556

                     358

                     122

                        2 036

                        I ALT

                        15 983

                        5 997

                        1 887

                        1 851

                        25 719

         BILAG 4

            BEGRÆNSET UDBUDSPROCEDURE

         Følgende begrænsede udbudsprocedure skal anvendes på al forskning vedrørende undersøgelse og udvikling, hvis udbytte tilhører hele forskersamfundet, og som fuldt ud tilbagebetales af SHARE-ERICE’et.
         Forskning vedrørende undersøgelse og udvikling omfatter forsknings- og udviklingsvirksomhed, der er nødvendig for at opretholde og fremme ekspertisen inden for undersøgelsesteknologi. Det omfatter, men er ikke begrænset til udvikling af undersøgelsessoftware, forskning i undersøgelsesmetode og udvikling af innovativ interviewteknik og anvendelsen heraf i marken.
         Beskrivelsen af disse tjenester, der skal indkøbes, skal offentliggøres i en udbudsbekendtgørelse, før næste indkøbsprocedure iværksættes. Kontraherende parter skal i sådanne udbudsbekendtgørelser anføre de objektive og ikke-diskriminerende kriterier eller regler, de agter at anvende, det mindste antal ansøgere, de agter at invitere, og i givet fald det maksimale antal.
         Udbuddet kan begrænses til tre potentielle leverandører. Hvis der er tre eller færre leverandører på markedet for de tjenesteydelser, der skal indkøbes, skal alle leverandører inddrages i udbuddet.
         Udvælgelsen af ansøgerne sker ud fra den laveste budpris og den højeste servicekvalitet. Servicekvaliteten defineres ud fra beskrivelsen i 1).


Avis juridique important

|

31994D0954

94/954/EF: Kommissionens afgørelse af 21. december 1994 om ændring af afgørelse 78/45/EØF vedrørende antallet af medlemmer af Det Videnskabelige Udvalg for Kosmetologi (Tekst af betydning for EØS)

EF-Tidende nr. L 371 af 31/12/1994 s. 0015 - 0015 den finske specialudgave: kapitel 13 bind 29 s. 0282  den svenske specialudgave: kapitel 13 bind 29 s. 0282

KOMMISSIONENS AFGOERELSE af 21. december 1994 om aendring af afgoerelse 78/45/EOEF vedroerende antallet af medlemmer af Det Videnskabelige Udvalg for Kosmetologi (Tekst af betydning for EOES) (94/954/EF)KOMMISSIONEN FOR DE EUROPAEISKE  FAELLESSKABER HAR - under henvisning til traktaten om oprettelse af Det Europaeiske Faellesskab,  under henvisning til Kommissionens afgoerelse 78/45/EOEF af 19. december 1977 om nedsaettelse af et videnskabeligt udvalg for kosmetologi (1) aendret ved direktiv 89/156/EOEF (2), saerlig artikel 4,  under henvisning til tiltraedelsesakten for Norge, OEstrig, Finland og Sverige, isaer artikel 169, og ud fra foelgende betragtninger:  I henhold til afgoerelse 78/45/EOEF skal udvalget hoejst bestaa af 18 medlemmer; med udvidelsen af Faellesskabet efter udvalgets nedsaettelse og den voksende arbejdsbyrde i udvalget bliver det noedvendigt at oege det maksimale antal medlemmer, der er fastsat i  ovenstaaende afgoerelse;  den paagaeldende afgoerelse maa derfor aendres - TRUFFET FOELGENDE AFGOERELSE:   Artikel 1  I artikel 3 i afgoerelse 78/45/EOEF erstattes »18 medlemmer« herved med »21 medlemmer«.   Artikel 2  Naervaerende afgoerelse traeder i kraft under forudsaetning af og paa datoen for ikrafttraedelsen af tiltraedelsesakten for Norge, OEstrig, Finland og Sverige.  Udfaerdiget i Bruxelles, den 21. december 1994.  Paa Kommissionens vegne Christiane SCRIVENER Medlem af Kommissionen  (1) EFT nr. L 13 af 17. 1. 1978, s. 24.(2) EFT nr. L 59 af 2. 3. 1989, s. 37.


title: Kommissionens afgørelse (EU) 2015/1603 af 13. august 2015 om en foranstaltning, som Spanien har truffet i henhold til artikel 7 i Rådets direktiv 89/686/EØF om tilbagetrækning fra markedet af en type flydehjælpemidler til svømmeundervisning

text:
               24.9.2015

               DA

               Den Europæiske Unions Tidende

               L 248/99

         KOMMISSIONENS AFGØRELSE (EU) 2015/1603
   af 13. august 2015
   om en foranstaltning, som Spanien har truffet i henhold til artikel 7 i Rådets direktiv 89/686/EØF om tilbagetrækning fra markedet af en type flydehjælpemidler til svømmeundervisning
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (1), særlig artikel 7, og
   ud fra følgende betragtninger:

               (1)

               De spanske myndigheder har underrettet Kommissionen og de øvrige medlemsstater om en foranstaltning om tilbagetrækning fra markedet af flydehjælpemidler til svømmeundervisning af typen Delphin Schwimmscheiben — Typ Super fremstillet af Delphin Vertriebs- und Service GmbH, 61192 Niddatal, Tyskland. Produktet var forsynet med CE-mærkning i overensstemmelse med direktiv 89/686/EØF efter at være blevet testet og typeafprøvet i overensstemmelse med den harmoniserede standard EN 13138-1:2008 Flydemidler til svømmeundervisning — Del 1: Sikkerhedskrav og prøvningsmetoder for flydemidler til at tage på kroppen af det tyske bemyndigede organ TÜV Rheinland LGA Products GmbH (NB 0197). Produktet betragtes som et personligt værnemiddel klassificeret i kategori II.

               (2)

               Underretningen skete efter indberetningen af en ulykke: Efter en svømmetur, mens forældrene samlede deres ejendele sammen, før de skulle hjem, bed et barn i en af skiverne, rev et lille stykke løs og slugte det, hvilket nødvendiggjorde lægehjælp og hospitalsindlæggelse.

               (3)

               De spanske myndigheder beordrede produktet tilbagetrukket fra markedet. Foranstaltningen var motiveret af utilfredsstillende anvendelse af de standarder, der er omhandlet i artikel 5 i direktiv 89/686/EØF, navnlig den harmoniserede standard EN 13138-1:2008 Flydemidler til svømmeundervisning — Del 1: Sikkerhedskrav og prøvningsmetoder for flydemidler til at tage på kroppen, afsnit 5.4.2 vedrørende små dele, i forbindelse med det væsentlige sundheds- og sikkerhedskrav i punkt 1.2.1 i bilag II til direktiv 89/686/EØF, Ingen risici eller andre ulemper i forbindelse med værnemidlerne selv. Afsnit 5.4.2 i standard EN 13138-1 kræver, at påsatte små dele kan modstå et træk på (90 ± 2) N i den retning, hvor der med størst sandsynlighed vil opstå brist, uden at blive revet løs fra anordningen. Dele, der kan rives løs, bør ikke passe fuldkommen ind i smådelstesteren, hvilket skal testes i overensstemmelse med standard EN 71-1.

               (4)

               De spanske myndigheder påpegede, at det efter udførelse af trækprøver i overensstemmelse med den harmoniserede standard EN 13138-1:2008 var blevet afsløret, at små dele kan rives løs fra produktet og sluges af småbørn, som produktet er bestemt for. Kraften af det træk, hvor sådanne små dele blev revet løs, viste sig altid at være mindre end 90 N, og de små dele passede fuldkommen ind i smådelstesteren. De spanske myndigheder vurderede, at afsnit 5.4.2 i standarden ikke er begrænset til prøvning af påsatte små dele, men til prøvning af små dele generelt. De anvendte udstyr til bidtest i overensstemmelse med de prøvninger, der er defineret i standard EN 12227:2010 Møbler — Kravlegårde til privat brug — Sikkerhedskrav og prøvningsmetoder og EN 716-2:2008 Møbler — Barnesenge og foldbare barnesenge til privat brug — Del 2: Prøvningsmetoder.

               (5)

               De tyske myndigheder var ikke enige i de spanske myndigheders risikovurdering, da de mente, at den anvendte prøvningsmetode ikke var kompatibel med anvendelsen af udstyret i praksis. Efter deres mening dækker afsnit 5.4.2 i standard EN 13138-1 kun påsatte små dele. De tyske myndigheder argumenterede for, at produktet ikke udgør en alvorlig risiko, da det ikke er et stykke legetøj, og da risikoscenariet som beskrevet af de spanske myndigheder er urealistisk.

               (6)

               Også fabrikanten satte spørgsmålstegn ved den prøvningsmetode, som de spanske myndigheder havde anvendt. I EF-typeafprøvningen af produktet foretog det bemyndigede organ ikke en prøvning i overensstemmelse med afsnit 5.4.2 i standard EN 13138-1 ud fra den begrundelse, at produktet ikke har påsatte små dele.

               (7)

               Efter underretningen bad fabrikanten det bemyndigede organ om at udføre en supplerende trækprøve i overensstemmelse med afsnit 8.5.2.2 i standard EN 1888:2012 Børneomsorgsprodukter — Køretøjer til transport af børn — Sikkerhedskrav og prøvningsmetoder ved at anvende den »bidtester«, der er beskrevet i afsnit 5.7 i nævnte standard, og som er identisk med »bidtesteren« beskrevet i standard EN 716-2 og EN 12227. Ingen små dele kunne rives løs fra hoveddelen af produktet. Det bemyndigede organ udførte yderligere en efterfølgende prøvning, der viste, at ingen dele gik løs, når anordningen blev udsat for en trækkraft på 90 N, en prøvning, der ligner prøvningsmetoden for små dele i standard EN 71-1 Legetøj — Sikkerhed — Del 1: Mekaniske og fysiske egenskaber.

               (8)

               Kommissionen anmodede om teknisk bistand fra eksperter med henblik på at vurdere hovedproblematikkerne i sagen. Tekniske eksperter foretog en ekstern undersøgelse, hvor konklusionen var, at prøvning af kun påsatte små dele er tilstrækkeligt til at demonstrere overensstemmelse med punkt 1.2.1 i bilag II til direktiv 89/686/EØF.

               (9)

               I standard EN 13138-1 er der ikke beskrevet en klar prøvningsmetode med henblik på prøvning af påsatte små dele. I lyset af denne uklarhed var det nødvendigt at træffe et valg mellem hensigtsmæssige, tilgængelige prøvningsmetoder og samtidig tage højde for produktets egenart. De spanske myndigheder anvendte den prøvningsmetode, som de fandt mest hensigtsmæssige til at vurdere de risici, som produktet udgjorde. De tekniske eksperter konkluderede ikke desto mindre, at den prøvningsmetode, som de spanske myndigheder havde anvendt, ikke var hensigtsmæssig.

               (10)

               Den trækprøve, som det tyske bemyndigede organ udførte, kan i dette tilfælde betragtes som den eneste relevante prøvningsmetode. Derfor er den prøvningsmetode, der blev anvendt ved EF-typeafprøvningen, gyldig, og den vurdering, som det bemyndigede organ foretog på grundlag af EF-typeafprøvningen, var korrekt.

               (11)

               Ifølge de tilgængelige statistikker om selvflydende svømmehjælpemidler på markedet og ulykker kan der drages den konklusion, at svømmehjælpemidler fremstillet af selvflydende materiale ikke udgør en særlig kvælningsrisiko, når de anvendes i overensstemmelse med deres tilsigtede formål og på deres forudsigelige betingelser for anvendelse. Disse produkter er beregnet til kun at blive anvendt i vandet —

         VEDTAGET DENNE AFGØRELSE:
   Artikel 1
   Den foranstaltning, som de spanske myndigheder har truffet om tilbagetrækning fra markedet af flydehjælpemidler til svømmeundervisning af typen Delphin Schwimmscheiben — Typ Super fremstillet af Delphin Vertriebs- und Service GmbH, 61192 Niddatal, Tyskland, er ikke berettiget.
   Artikel 2
   Denne afgørelse er rettet til medlemsstaterne.

      Udfærdiget i Bruxelles, den 13. august 2015.

            På Kommissionens vegne

         Elżbieta BIEŃKOWSKA

            Medlem af Kommissionen

      (1)  EFT L 399 af 30.12.1989, s. 18.


title: Rådets afgørelse 2004/811/FUSP af 5. juli 2004 om indgåelse af aftalen mellem Den Europæiske Union og Kongeriget Norge om Kongeriget Norges deltagelse i Den Europæiske Unions politimission i Den Tidligere Jugoslaviske Republik Makedonien (EUPOL Proxima)

text:
               30.11.2004

               DA

               Den Europæiske Unions Tidende

               L 354/85

         RÅDETS AFGØRELSE 2004/811/FUSP
   af 5. juli 2004
   om indgåelse af aftalen mellem Den Europæiske Union og Kongeriget Norge om Kongeriget Norges deltagelse i Den Europæiske Unions politimission i Den Tidligere Jugoslaviske Republik Makedonien (EUPOL Proxima)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Den 29. september 2003 vedtog Rådet fælles aktion 2003/681/FUSP om Den Europæiske Unions politimission i Den Tidligere Jugoslaviske Republik Makedonien (EUPOL Proxima) (1).

               (2)

               Ifølge artikel 9, stk. 6, i nævnte fælles aktion aftales detaljerede ordninger vedrørende tredjelandes deltagelse i henhold til artikel 24 i traktaten om Den Europæiske Union.

               (3)

               I forlængelse af Rådets afgørelse af 2. marts 2004, der bemyndigede formandskabet, om nødvendigt bistået af generalsekretæren/den højtstående repræsentant, til at indlede forhandlinger, har formandskabet forhandlet en aftale med Kongeriget Norge om Kongeriget Norges deltagelse i Den Europæiske Unions politimission i Den Tidligere Jugoslaviske Republik Makedonien (EUPOL Proxima).

               (4)

               Den pågældende aftale bør godkendes —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Kongeriget Norge om Kongeriget Norges deltagelse i Den Europæiske Unions politimission i Den Tidligere Jugoslaviske Republik Makedonien (EUPOL Proxima) godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den person, der er beføjet til at undertegne aftalen med bindende virkning for Den Europæiske Union.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 5. juli 2004.

            På Rådets vegne

         G. ZALM

            Formand

      (1)  EUT L 249 af 1.10.2003, s. 66.
   OVERSÆTTELSE
   AFTALE
   mellem Den Europæiske Union og Kongeriget Norge om Kongeriget Norges deltagelse i Den Europæiske Unions politimission i Den Tidligere Jugoslaviske Republik Makedonien (EUPOL Proxima)
   DEN EUROPÆISKE UNION,
   på den ene side, og
   KONGERIGET NORGE,
   på den anden side,
   i det følgende samlet benævnt »de deltagende parter«,
   ER UNDER HENVISNING TIL

               —

               Rådet for Den Europæiske Unions vedtagelse den 29. september 2003 af fælles aktion 2003/681/FUSP om Den Europæiske Unions politimission i Den Tidligere Jugoslaviske Republik Makedonien (EUPOL Proxima) (1), hvori det fastsættes, at tiltrædende stater opfordres til og andre tredjelande kan opfordres til at bidrage til EUPOL Proxima

               —

               opfordringen til Kongeriget Norge om at deltage i EUPOL Proxima

               —

               den vellykkede gennemførelse af styrkeopbygningsprocessen og henstillingen fra politimissionschefen og Udvalget for De Civile Aspekter af Krisestyring om at godkende Kongeriget Norges deltagelse i EUPOL Proxima

               —

               Den Udenrigs- og Sikkerhedspolitiske Komités afgørelse af 10. februar 2004 om at acceptere Kongeriget Norges bidrag til EUPOL Proxima

               —

               den aftale, der blev indgået den 11. december 2003 mellem Den Europæiske Union og Den Tidligere Jugoslaviske Republik Makedonien om status for Den Europæiske Unions politimissions aktiviteter i Den Tidligere Jugoslaviske Republik Makedonien (EUPOL Proxima) (2), herunder bestemmelser vedrørende status for EUPOL Proximas mandskab,

         BLEVET ENIGE OM FØLGENDE:
   Artikel 1
   Rammer
   1.   Kongeriget Norge tilslutter sig bestemmelserne i fælles aktion 2003/681/FUSP om EUPOL Proxima, som Rådet for Den Europæiske Union vedtog den 29. september 2003, og enhver fælles aktion eller afgørelse, hvorved Rådet for Den Europæiske Union beslutter at forlænge EUPOL Proxima.
   2.   Kongeriget Norges bidrag til EUPOL Proxima berører ikke Den Europæiske Unions selvstændige beslutningstagning.
   Artikel 2
   Mandskabets status
   1.   Status for det mandskab, der er udsendt til EUPOL Proxima af Kongeriget Norge, er underlagt den aftale, der blev indgået den 11. december 2003 mellem Den Europæiske Union og Den Tidligere Jugoslaviske Republik Makedonien om status for Den Europæiske Unions politimissions aktiviteter i Den Tidligere Jugoslaviske Republik Makedonien (EUPOL Proxima).
   2.   Med forbehold af aftalen mellem Den Europæiske Union og Den Tidligere Jugoslaviske Republik Makedonien om status for Den Europæiske Unions politimissions aktiviteter i Den Tidligere Jugoslaviske Republik Makedonien (EUPOL Proxima) har Kongeriget Norge jurisdiktion over det norske mandskab, der deltager i EUPOL Proxima.
   3.   Kongeriget Norge har ansvaret for at behandle klager fra eller vedrørende et medlem af dets mandskab i forbindelse med deltagelsen i EUPOL Proxima. Kongeriget Norge har ansvaret for eventuelt at retsforfølge et medlem af dets mandskab eller at pålægge vedkommende en disciplinær sanktion.
   4.   Kongeriget Norge frafalder alle erstatningskrav mod enhver stat, der deltager i EUPOL Proxima, for personskade eller død blandt Kongeriget Norges mandskab eller for tingsskade eller tab af materiel, der tilhører Kongeriget Norge og benyttes af EUPOL Proxima, hvis sådan personskade, død, tingsskade eller tab

               —

               er forvoldt af EUPOL Proximas mandskab under udførelsen af dets opgaver i forbindelse med operationen, bortset fra grov uagtsomhed eller forsætlig forsømmelse

               —

               eller er opstået under benyttelsen af materiel, der tilhører stater, som deltager i EUPOL Proxima, såfremt dette materiel er blevet benyttet i forbindelse med operationen, når bortses fra grov uagtsomhed eller forsætlig forsømmelse blandt EUPOL Proximas mandskab under benyttelsen af dette materiel.

         5.   Den Europæiske Unions medlemsstater fremsætter en erklæring i forbindelse med frafaldet af krav i forbindelse med Kongeriget Norges deltagelse i EUPOL Proxima.
   Artikel 3
   Klassificerede oplysninger
   1.   Kongeriget Norge træffer passende foranstaltninger til at sikre, at EU-klassificerede oplysninger beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2001/264/EF (3), og supplerende retningslinjer fra de kompetente myndigheder, herunder retningslinjer fra missionschefen/politichefen for EUPOL Proxima.
   2.   Hvis Den Europæiske Union og Kongeriget Norge har indgået en aftale om sikkerhedsprocedurer for udveksling af klassificerede oplysninger, finder bestemmelserne i en sådan aftale anvendelse i forbindelse med EUPOL Proxima.
   Artikel 4
   Mandskab, der er udsendt til EUPOL Proxima
   1.   Kongeriget Norge sikrer, at det mandskab, det har udsendt til EUPOL Proxima, varetager sine opgaver i overensstemmelse med

               —

               bestemmelserne i fælles aktion 2003/681/FUSP og efterfølgende ændringer som omhandlet i artikel 1, stk. 1, i denne aftale

               —

               operationsplanen

               —

               gennemførelsesbestemmelserne.

         2.   Kongeriget Norge underretter i god tid missionschefen/politichefen for EUPOL Proxima og Generalsekretariatet for Rådet for Den Europæiske Union om eventuelle ændringer af dets bidrag til EUPOL Proxima.
   3.   Mandskab, der udsendes til EUPOL Proxima, underkastes en lægeundersøgelse og et vaccinationsprogram og skal af en kompetent myndighed i Kongeriget Norge erklæres for egnet til tjeneste ud fra et lægeligt synspunkt. Det mandskab, der udsendes til EUPOL Proxima, forelægger en kopi af denne erklæring.
   4.   Udsendte polititjenestemænd bærer deres nationale politiuniform. Baretter og emblemer udleveres af EUPOL Proxima.
   Artikel 5
   Kommandostruktur
   1.   Det mandskab, der er udsendt af Kongeriget Norge, udfører sine opgaver og handler udelukkende i EUPOL Proximas interesse.
   2.   Alt mandskab forbliver fuldt ud underlagt vedkommende nationale myndigheders kommando.
   3.   De nationale myndigheder overdrager den operative kontrol (OPCON) til missionschefen/politichefen for EUPOL Proxima, som udøver denne kommando og kontrol gennem en hierarkisk kommando- og kontrolstruktur.
   4.   Missionschefen/politichefen står i spidsen for EUPOL Proxima og varetager den daglige ledelse.
   5.   Kongeriget Norge har samme rettigheder og forpligtelser i forbindelse med den daglige ledelse af operationen som de deltagende EU-medlemsstater i overensstemmelse med artikel 9, stk. 4, i fælles aktion 2003/681/FUSP.
   6.   Missionschefen/politichefen for EUPOL Proxima har ansvaret for den disciplinære kontrol med det mandskab, der deltager i operationen. I det omfang det er nødvendigt, pålægges disciplinære sanktioner af vedkommende nationale myndigheder.
   7.   Kongeriget Norge udpeger et nationalt kontaktpunkt (NPC) til at repræsentere sit nationale kontingent i operationen. NPC refererer til missionschefen/politichefen for EUPOL Proxima for så vidt angår nationale spørgsmål og er ansvarligt for den daglige disciplin i kontingentet.
   8.   Den Europæiske Unions beslutning om at afslutte operationen træffes efter høring af Kongeriget Norge, hvis Kongeriget Norge stadig bidrager til EUPOL Proxima på datoen for operationens afslutning.
   Artikel 6
   Finansielle aspekter
   1.   Kongeriget Norge afholder alle udgifter i forbindelse med sin deltagelse i operationen, bortset fra udgifter, der afholdes i fællesskab af EU, som fastlagt i driftsbudgettet for operationen.
   2.   Kongeriget Norge kan tilbyde at yde frivillige bidrag.
   3.   I tilfælde af sådanne frivillige bidrag indgås der et arrangement med de praktiske retningslinjer for indbetalingen mellem missionschefen/politichefen for EUPOL Proxima og de relevante administrative myndigheder i Kongeriget Norge om Kongeriget Norges bidrag til driftsbudgettet for EUPOL Proxima. Dette arrangement skal bl.a. indeholde bestemmelser om:

               a)

               det relevante beløb

               b)

               arrangementerne i forbindelse med indbetaling af det finansielle bidrag

               c)

               revisionsproceduren.

         4.   Kongeriget Norge udbetaler erstatning på de betingelser, der er fastsat i den i artikel 2, stk. 1, omhandlede aftale om missionens status, såfremt Kongeriget Norge kendes ansvarligt for at have pådraget fysiske eller juridiske personer fra Den Tidligere Jugoslaviske Republik Makedonien død, personskade, tab eller tingsskade.
   Artikel 7
   Misligholdelse
   Hvis en af parterne ikke overholder de forpligtelser, der er fastsat i de foregående artikler, har den anden part ret til at opsige denne aftale med en måneds varsel.
   Artikel 8
   Bilæggelse af tvister
   Tvister om fortolkningen eller anvendelsen af denne aftale bilægges mellem parterne med diplomatiske midler.
   Artikel 9
   Ikrafttræden
   1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
   2.   Denne aftale anvendes midlertidigt fra datoen for undertegnelsen.
   3.   Denne aftale kan ændres på grundlag af en fælles skriftlig aftale mellem parterne.
   4.   Denne aftale kan opsiges af enhver af parterne ved skriftlig meddelelse til den anden part. Opsigelsen træder i kraft seks måneder efter, at den anden part har modtaget opsigelsen.

      Udfærdiget i Bruxelles, den 9. september 2004, på engelsk i fire eksemplarer.

            For Den Europæiske Union

            For Kongeriget Norge

      (1)  EUT L 249 af 1.10.2003, s. 66.

      (2)  EUT L 16 af 23.1.2004, s. 65.

      (3)  EFT L 101 af 11.4.2001, s. 1.


Avis juridique important

|

32003D0441

2003/441/EF: Rådets afgørelse af 2. juni 2003 om beskikkelse af et medlem af Regionsudvalget

EU-Tidende nr. L 150 af 18/06/2003 s. 0051 - 0051

Rådets afgørelseaf 2. juni 2003om beskikkelse af et medlem af Regionsudvalget(2003/441/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstillingen fra Portugals regering, ogud fra følgende betragtninger:(1) Medlemmerne af og suppleanterne til Regionsudvalget blev beskikket ved Rådets afgørelse 2002/60/EF af 22. januar 2002(1).(2) Der er blevet en plads ledig som medlem af Regionsudvalget, efter at José VIEIRA de CARVALHO er død, hvilket Rådet blev underrettet om den 6. februar 2003 -TRUFFET FØLGENDE AFGØRELSE:Eneste artikelRui Fernando da SILVA RIO, Presidente da Câmara Municipal do Porto, beskikkes som medlem af Regionsudvalget som efterfølger for José VIEIRA de CARVALHO for den resterende del af dennes mandatperiode, dvs. indtil den 25. januar 2006.Udfærdiget i Luxembourg, den 2. juni 2003.På Rådets vegneK. StefanisFormand(1) EFT L 24 af 26.1.2002, s. 38.


Avis juridique important

|

32002D0409

2002/409/EF: Rådets afgørelse af 6. december 2001 om indgåelse af aftalen mellem Det Europæiske Fællesskab og Rumænien og om fremme af kombineret transport

EF-Tidende nr. L 142 af 31/05/2002 s. 0074 - 0074

Rådets afgørelseaf 6. december 2001om indgåelse af aftalen mellem Det Europæiske Fællesskab og Rumænien og om fremme af kombineret transport(2002/409/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 71 og 93 sammenholdt med artikel 300, stk. 3, andet afsnit,under henvisning til forslag fra Kommissionen(1),under henvisning til samstemmende udtalelse fra Europa-Parlamentet(2), ogud fra følgende betragtninger:(1) Ved indgåelse af aftalen mellem Det Europæiske Fællesskab og Rumænien om bestemte betingelser for vejgodstransport og om fremme af kombineret transport, i det følgende benævnt "aftalen", videreudvikles transportforbindelserne mellem de kontraherende parter på passende måde.(2) Aftalen medvirker til at få det indre marked til at fungere bedre, fordi den fremmer transittrafikken gennem Rumænien mellem Grækenland og de øvrige medlemsstater og dermed muliggør handel inden for EF med færrest mulige omkostninger for den brede offentlighed, og fordi den reducerer de administrative og tekniske hindringer, som handelen påvirkes af, til et minimum.(3) Aftalen fremmer kombineret transport af hensyn til miljøbeskyttelsen.(4) Aftalen bør godkendes på Fællesskabets vegne -TRUFFET FØLGENDE AFGØRELSE:Artikel 1Aftalen mellem Det Europæiske Fællesskab og Rumænien om bestemte betingelser for vejgodstransport og om fremme af kombineret transport godkendes herved på Fællesskabets vegne.Teksten til aftalen er knyttet til denne afgørelse.Artikel 2Formanden for Rådet foranstalter den notifikation, der er omhandlet i artikel 19 i aftalen.Artikel 3Kommissionen, som bistås af repræsentanter for Rådets medlemmer, repræsenterer Fællesskabet i det Transportudvalg for Fællesskabet/Rumænien, der er oprettet ved aftalens artikel 13, i det følgende benævnt "udvalget".Den holdning, Fællesskabet skal indtage i udvalget, vedtages af Rådet, der træffer afgørelse med kvalificeret flertal på forslag af Kommissionen. Rådet træffer afgørelse med simpelt flertal, hvis den afgørelse, udvalget agter at træffe, vedrører dets egen forretningsorden.Udvalgets beslutninger offentliggøres i De Europæiske Fællesskabers Tidende.Udfærdiget i Bruxelles, den 6. december 2001.På Rådets vegneR. DaemsFormand(1) EFT C 154 E af 29.3.2001, s. 227.(2) EFT C 72 E af 21.3.2002, s. 141.


Avis juridique important

|

32003D0528(01)

Europa-Parlamentets, Rådets og Kommissionens afgørelse af 8. april 2003 om fornyelse af mandatet for medlemmerne af Overvågningsudvalget for Det Europæiske Kontor for Bekæmpelse af Svig (OLAF)

EU-Tidende nr. C 126 af 28/05/2003 s. 0001 - 0002

Europa-Parlamentets, Rådets og Kommissionens afgørelseaf 8. april 2003om fornyelse af mandatet for medlemmerne af Overvågningsudvalget for Det Europæiske Kontor for Bekæmpelse af Svig (OLAF)(2003/C 126/01)EUROPA-PARLAMENTET, RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til traktaten om oprettelse af Det Europæiske Atomenergifællesskab,under henvisning til Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF)(1), særlig artikel 4,under henvisning til Europa-Parlamentets og Rådets forordning (EF) nr. 1073/1999(2) samt Rådets forordning (Euratom) nr. 1074/1999(3) om undersøgelser, der foretages af Det Europæiske Kontor for Bekæmpelse af Svig (OLAF), særlig artikel 11, stk. 2,under henvisning til Europa-Parlamentets, Rådets og Kommissionens afgørelse af 19. juli 1999 om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)(4),under henvisning til Europa-Parlamentets, Rådets og Kommissionens afgørelse af 4. april 2001 om udnævnelse af et medlem af Overvågningsudvalget for Det Europæiske Kontor for Bekæmpelse af Svig (OLAF)(5), ogud fra følgende betragtninger:(1) I henhold til artikel 11, stk. 2, i forordning (EF) nr. 1073/1999 og (Euratom) nr. 1074/1999 skal Overvågningsudvalget for Det Europæiske Kontor for Bekæmpelse af Svig (OLAF) bestå af fem uafhængige eksterne personer, som i deres respektive hjemlande opfylder betingelserne for at indtage høje embeder inden for de områder, der vedrører kontorets virksomhed.(2) Mandatet for medlemmerne af overvågningsudvalget udløb den 31. juli 2002.(3) Medlemmerne af overvågningsudvalget har i overensstemmelse med artikel 11, stk. 4, i ovennævnte forordninger fortsat med at udføre deres opgaver efter udløbet af deres mandat.(4) Mandatet kan fornys én gang.(5) Mandatet for medlemmerne af overvågningsudvalget bør fornys.(6) I henhold til artikel 11, stk. 2, i de nævnte forordninger udnævnes medlemmerne af overvågningsudvalget af Europa-Parlamentet, Rådet og Kommissionen efter fælles overenskomst.(7) For at sikre kontinuitet bør det andet mandat have virkning fra dagen efter den dag, hvor det første mandat udløber -TRUFFET FØLGENDE AFGØRELSE:Artikel 1Følgende personer udnævnes til medlemmer af Overvågningsudvalget for Det Europæiske Kontor for Bekæmpelse af Svig (OLAF) for en ny periode af tre år:- Edmondo BRUTI-LIBERATI- Alfredo José DE SOUSA- Mireille DELMAS-MARTY- Raymond KENDALL- Harald NOACK.Artikel 2Kommissionen underretter de pågældende om denne afgørelse.Artikel 3Denne afgørelse har virkning fra den 1. august 2002.Artikel 4Denne afgørelse offentliggøres i Den Europæiske Unions Tidende.(1) EFT L 136 af 31.5.1999, s. 20.(2) EFT L 136 af 31.5.1999, s. 1.(3) EFT L 136 af 31.5.1999, s. 8.(4) EFT C 220 af 31.7.1999, s. 1.(5) EFT C 120 af 24.4.2001, s. 1.


title: 2008/522/EF: Europa-Parlamentets afgørelse af 24. april 2007 om afslutning af regnskaberne for Det Europæiske Lægemiddelagentur for regnskabsåret 2005

text:
               15.7.2008

               DA

               Den Europæiske Unions Tidende

               L 187/133

      EUROPA-PARLAMENTETS AFGØRELSE

   af 24. april 2007
   om afslutning af regnskaberne for Det Europæiske Lægemiddelagentur for regnskabsåret 2005
   (2008/522/EF)
   EUROPA-PARLAMENTET,
   der henviser til det endelige årsregnskab for Det Europæiske Lægemiddelagentur for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Lægemiddelagentur for regnskabsåret 2005 med agenturets svar (2),
   der henviser til Rådets henstilling af 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (4), særlig artikel 68,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0099/2007),

               1.

               noterer sig, at det endelige årsregnskab for Det Europæiske Lægemiddelagentur for regnskabsåret 2004 og 2005 ser ud som følger:
               Resultatopgørelse for regnskabsårene 2004 og 2005

                           (1000 EUR)

                           2005

                           2004

                              Indtægter

                           Gebyrer vedrørende markedsføringstilladelser

                           72 613

                           68 412

                           Tilskud fra Kommissionen herunder bidrag fra EE

                           22 847

                           20 529

                           Tilskud fra Det Europæiske Fællesskab til sjældne lægemidler

                           6 110

                           4 026

                           Bidrag til fællesskabsprogrammer

                           0

                           0

                           Administrative indtægter

                           3 423

                           1 973

                           Diverse indtægter

                           1 643

                           1 473

                              I alt (a)

                              106 636

                              96 413

                              Udgifter

                           Personaleudgifter

                           40 057

                           34 333

                           Driftsudgifter

                           17 022

                           11 224

                           Aktionsudgifter

                           41 999

                           38 573

                           Nedskrivning

                           5 333

                           3 650

                           Andre udgifter

                           104

                           280

                              I alt (b)

                              104 515

                              88 060

                              Driftsresultat (c = a – b)

                              2 121

                              8 353

                              Finansielt resultat (e)

                           2 257

                           1 160

                              Økonomisk resultat (f = c + e)

                              4 378

                              9 513

                              Kilde: Agenturet. Tabellen er udarbejdet på grundlag af agenturets eget årsregnskab.

               2.

               godkender afslutningen af regnskaberne for Det Europæiske Lægemiddelagentur for regnskabsåret 2005;

               3.

               pålægger sin formand at sende denne afgørelse til den administrerende direktør for Det Europæiske Lægemiddelagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 266 af 31.10.2006, s. 4.

      (2)  EUT C 312 af 19.12.2006, s. 12.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EUT L 136 af 30.4.2004, s. 1. Ændret ved forordning (EF) nr. 1901/2006 (EUT L 378 af 27.12.2006, s. 1).

      (5)  EFT L 357 af 31.12.2002, s. 72.